**ELŐTERJESZTÉS**

**Szombathely Megyei Jogú Város Közgyűlése Gazdasági és Városstratégiai Bizottságának**

**2017. január 30-ai ülésére**

**Javaslat a „Gazdaság-és foglalkoztatásfejlesztési partnerség a Szombathelyi járás területén” című, TOP-6.8.2-15-SH1-2016-00001 számú projekttel kapcsolatos döntések meghozatalára**

Szombathely Megyei Jogú Város Önkormányzata a 44/2016. (II.25.) Kgy. számú határozat és a 94/2016. (III.29.) sz. GVB határozat alapján 2016. március 31-én nyújtotta be a **„Gazdaság-és foglalkoztatásfejlesztési partnerség a Szombathelyi Járás területén”** című támogatási kérelmét a Terület- és Településfejlesztési Operatív Program keretében meghirdetett TOP-6.8.2-15 kódszámú felhívásra. A 257/2016. (VIII.17.) GVB sz. határozat 2. pontja alapján a támogatási szerződés 2016. szeptember 23-án aláírásra került.

A támogatási szerződés értelmében legkésőbb 2017. január 31-éig szükséges a foglalkoztatási paktumot megalapítani és az erről szóló megállapodást a paktum tagszervezeteinek aláírni. A Szombathelyi járás területén működő Foglalkoztatási Paktum Együttműködési Megállapodás 2017. január 19-én aláírásra került, ezzel a Paktum a megalakult. Az együttműködési megállapodást a támogatási szerződés szerinti határidőnek történő megfelelés céljából előzetesen aláírtam a következő záradékkal: *„Jelen megállapodás Szombathely Megyei Jogú Város Önkormányzata részéről a Gazdasági és Városstratégiai Bizottság …………. számú, a megállapodást jóváhagyó döntésével lép hatályba.”* A megállapodás jelen előterjesztés 1. számú mellékletét képezi.

A Gazdasági és Városstratégia Bizottság a 257/2016. (VIII.17.) GVB sz. határozatában döntött egyúttal a megvalósíthatósági tanulmány átdolgozásáról is. Az átdolgozott megvalósíthatósági tanulmány jelen előterjesztés 2. számú melléletét képezi. A 2. számú melléklet a terjedelmére való tekintettel elektronikus formában kerül megküldésre, elérhetősége: <http://www.szombathely.hu/kozgyules/e-bizottsag/>

Kérem a Tisztelt Bizottságot, hogy az előterjesztést megtárgyalni és a határozati javaslatot elfogadni szíveskedjék.

**Szombathely, 2017. január „ ”**

 **/: Dr. Puskás Tivadar :/Határozati javaslat**

**……../2017. (I. 30.) GVB sz. határozat**

Szombathely Megyei Jogú Város Közgyűlése Gazdasági és Városstratégiai Bizottsága a „Javaslat a „Gazdaság-és foglalkoztatásfejlesztési partnerség a Szombathelyi járás területén” című, TOP-6.8.2-15-SH1-2016-00001 számú projekttel kapcsolatos döntések meghozatalára” című előterjesztést megtárgyalta, és a 44/2016. (II.25.) Kgy. sz. határozat 2. pontjában foglalt felhatalmazás alapján a következő döntéseket hozta:

1. A Bizottság az előterjesztés 1. számú melléklet szerinti tartalommal jóváhagyja a Szombathelyi járás területén működő Foglalkoztatási Paktum Együttműködési Megállapodást
2. A Bizottság az előterjesztés 2. számú melléklet szerinti tartalommal jóváhagyja a TOP-6.8.2-15-SH1-2016-00001 „Gazdaság- és foglalkoztatás-fejlesztési partnerség a Szombathelyi Járás területén” című projekt megvalósíthatósági tanulmányát és felkéri a polgármester a tanulmány támogató részére történő benyújtására.

**Felelős:**  Dr. Puskás Tivadar polgármester

 Illés Károly alpolgármester

 Dr. Károlyi Ákos jegyző

 (A végrehajtásért felelős:

Szakály Szabolcs, a Városfejlesztési Kabinet vezetője)

**Határidő:** 1. pont esetében: azonnal

2. pont esetében: támogató által meghatározott határidőben